09/03/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.43611. Concesión de auga. Concello de Cabana de Bergantiños

O Concello de Cabana de Bergantiños solicita de Augas de Galicia a concesión de auga de varias tomas para abastecemento municipal. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico Expediente: DH. A15.43611. Solicitante: Concello de Cabana de Bergantiños Volume máximo anual: 171.279,9 m 3 /ano Caudal máximo instantáneo: 9,8 l/s Destino: Abastecemento de poboación (lugares das parroquias de Cánduas, Cesullas e Riobó) Orixe: Rego dos Muíños, río de Anós (tamén denominado rego da Balsa), captación en Gontón e Rempenín Concello: Cabana de Bergantiños A presente solicitude ten como obxectivo a concesión para abastecemento municipal do concello de Cabana de Bergantiños. As augas para o abastecemento municipal proveñen de catro captacións: Captación do rego dos Muíños mediante canal de formigón cuxo nivel de entrada se regula a través dun azude de manto de pedra formigonada con canalización transversal para manter o caudal ecolóxico no leito, azude de 1,1 m de altura desde cimentación, 0,25 m sobre leito e lonxitude duns 2 m. As augas captadas condúcense por tubo de PVC de 200 mm de diámetro e L= 60 m ata a cámara de auga bruta dende onde se impulsan á ETAP, onde son tratadas e despois se almacenan no depósito de auga tratada de 294 m 3. Azude no leito e pozo filtrante na marxe do río de Anós Ou río da Balsa. O azude conta con canalización transversal para paso continuado do caudal e comporta de regulación para funcionamento da ETAP e mantemento do caudal ecolóxico. Azude de 1,3 m de alto sobre cimentos, lonxitude duns 2,5 m e sección trapezoidal. As augas condúcense até a cámara de auga bruta dende onde se bombean á ETAP por tubo de 200 mm de diámetro e 20 m de lonxitude. A auga impúlsase a continuación até o depósito de Picón (577 m 3 ), a uns 470 m do punto de captación, dende onde se distribúe ó resto da rede. A captación realízase mediante dúas zonas de pozos filtrantes Na primeira das zonas existen 6 pozos filtrantes que se conectan cunha arqueta de xuntanza. Na segunda das zonas as augas cáptanse de afloramentos de auga que dan lugar á cabeceira dun rego, mediante unha arqueta e un pozo triangular. Ambas zonas acometen a unha arqueta de unión mediante tubaxes de gravidade. As augas condúcense até unha arqueta de rotura de xeito previo a conducilas ata a ETAP de Gontón mediante tubos de PVC de 63 mm e 2.000 m de lonxitude total. O depósito de auga tratada conta con 68 m 3. A captación realízase mediante dous pozos filtrantes que acometen a un pozo de bombeo dende o que se conducen as augas ata o depósito de Rempenín de 72 m 3, situado a uns 100 m de distancia. Neste depósito as augas son sometidas a desinfección e corrección de pH. Estas captacións se organizan en tres redes de abastecemento: 1. Cesullas: abastecida principalmente pola captación de Regengo, con apoio das captacións de Gontón e Borneiro) 2. Cánduas: abastecida principalmente pola captación de Borneiro, con apoio das captacións de Gontón e Regengo) 3. Rempenín As dúas primeiras abastecen lugares das parroquias de Cánduas e Cesullas e a terceira lugares da parroquia de Riobó. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 3 de marzo de 2020 O xefe do servizo territorial Néstor Rodríguez Arias